تورکیه‌نین باش ناظیری بینالی ییلدیریم بولگه ده داوام ائدن ژئوسیاسی ریسک‌لرین تورکیه‌ده پرزیدنت‌لیک سیستمینی ضروری لشدیردیگینی سؤیله‌دی.
تورکیه‌نین باش ناظیری بینالی ییلدیریم پرزیدنت و میللت وکیلی سئچکی‌لری‌نین ژوئن‌ین 24-ده کئچیریلمه‌سی ایله باغلی تکلیفین موذاکیره ائدیلدیگی تورکیه بؤیوک میللت مجلیسینده چیخیش ائتدی.
ییلدیرم چیخیشیندا: "جوغرافیامیزدا داوام ائدن ژئوسیاسی ریسک‌لر تورکیه‌ده پرزیدنت‌لیک سیستمی‌نین حیاتا کئچمه‌سینی ضروری لشدیردی. بو وضعیتی گؤرمه‌یه بیلمریک. بو گون قارشینیزدا 65-جی حکومتین باش ناظیری کیمی اولماقلا یاناشی، تورکیه جمهوریتی‌نین سون باش ناظیری اولا‌راق سیزه خطاب ائدیرم" دئدی.
کئچیریله‌جک سئچکی‌لرین تورکیه و میللت اوچون خئیرلی و اوغورلو اولماسینی دیله‌ین باش ناظیر تورکیه‌نین پرزیدنت‌لیک سیستمی ایله بون‌دان سونرا داها سرعت‌لی قرار قبول ائتمه و بو قرارلاری فعال شکیلده حیاتا کئچیرمه قابیلیتینه مالیک اولاجاغینی بیلدیردی.
ییلدیریم 24 ژوئن ده کئچیریله‌جک سئچکی‌لرین تورکیه‌نین 100-جو ایل هدف‌لری باخیمین‌دان دا چوخ اهمیت‌لی اولدوغونو وورغولادی.
